જેઓએ ના પાડી તેઓ પહેલાંની જેમ પશુની સ્થિતિમાંજ રહ્યા અને જેઓએ હા પાડી તેઓ માણસોમાં ભળી ગયા. આ બધા ગાય-માણસો, ઘોડા-માણસો, કુતરા-માણસો, માછલી-માણસો, પંખી-માણસો પહેલાંના માણસોને સતાવવા લાગ્યા, પણ તેઓ બહુ ફાવી ન શક્યા. તેથી માછલી-માણસોએ સબમરીન બનાવ્યાં, પણ બુદ્ધિમાન માણસો પોતાની શાંત ક્ષમતાવૃત્તિને લીધે અજિત રહ્યા. છેવટે આ પાછળના માણસો માંહોમાંહે લડવા લાગ્યા. આ યુદ્ધની શરૂઆત ઈ.સ. ૧૯૧૪માં થઈ હતી. અંત ક્યારે આવશે તે પરમાત્માને ખબર !